סנייק (נהר)

| --- | --- |
נהר הסנייק זורם דרך אזור פאלוז כ-16 קילומטרים משפך הנהר
נהר הסנייק זורם דרך אזור פאלוז כ-16 קילומטרים משפך הנהר
 מידע כללי
 אורך:  1,735 ק"מ
 ספיקה ממוצעת:  1,550 מ"ק לשנייה
 אגן ניקוז:  278,450 קמ"ר
 מוצא:  הפארק הלאומי ילוסטון בהרי הרוקי
 גובה מוצא הנהר:  2,721 מטרים
 יובלים:  נהר אוויהי, Blackfoot River, Goose Creek, Sailor Creek, Succor Creek, Bannock Creek, Henrys Fork, נהר הובאק, נהר וייסר, נהר טוקאנון, Willow Creek, Birch Creek, Tenmile Creek, Asotin Creek, Imnaha River, Couse Creek, Shovel Creek, Bear Creek, Anaconda Creek, Dry Creek, Salt River, Malad River, Salmon River, Clearwater River, נהר רפט, נהר בויסי, Powder River, Heart River, נהר מלהאור, Portneuf River, נהר פאלוז, נהר גרנד רונד, נהר גרייס, Lewis River, נהר ברונאו, Burnt River, נהר פאייט, סלמון פולס, נהר גרוס ונטר, Alpowa Creek 
 שפך:  הנהר קולומביה בגבול המחוזות פרנקלין וואלה ואלה סמוך לעיירה ברבנק
 מדינות באגן הניקוז:  ויומינג, איידהו, אורגון ווושינגטון בארצות הברית
 אגן הניקוז של הנהר סנייק
 אגן הניקוז של הנהר סנייק
 
הנהר סנייק (באנגלית: Snake River, מילולית "נהר הנחש") הוא נהר ראשי באזור הפסיפיק נורת' וסט בארצות הברית. אורכו 1,735 קילומטרים והוא היובל הארוך ביותר של נהר הקולומביה, הנהר הגדול ביותר באמריקה הצפונית הנשפך לאוקיינוס השקט.
מקורות הנהר במערב מדינת ויומינג, הוא זורם דרך מישור הנהר סנייק בדרום איידהו, ואז דרך האזור הטרשי של קניון הלס (Hells Canyon) בצפון מזרח אורגון והרי פאלוז (Palouse Hills) והוא נשפך לבסוף לנהר הקולומביה בסמוך לאזור טרי-סיטיס (Tri-Cities) במדינת וושינגטון. אגן הניקוז של הנהר משתרע על שטחים בשש ממדינות ארצות הברית והספיקה הממוצעת שלו היא מעל ל-1,500 מטרים מעוקבים בשנייה.
רכסי הרים טרשיים וביניהם רמות גבנוניות מאפיינים את אגן הניקוז, המגוון מבחינה פיזיוגאוגרפית, של הנהר סנייק. מישור הנהר סנייק נוצר על ידי נקודה חמה געשית השוכנת מתחת לפארק הלאומי ילוסטון, שהוא גם מקורו של הנהר סנייק. שיטפונות עצומים שנלוו לנסיגת הקרחונים בעידן הקרח האחרון סיתתו תוואי נוף טופוגרפיים רבים, כולל הקניונים והרכסים השונים לאורך חלקו האמצעי והתחתון של הנהר סנייק. שניים מתוך אירועי השיטפונות הקטסטרופליים השפיעו באופן משמעותי על הנהר וסביבתו.
במשך למעלה מ-11,000 שנים לפני זמננו חיו אינדיאנים פרהיסטוריים לאורך הסנייק. מיליוני דגי סלמון מהאוקיינוס השקט נהגו להתרבות בנהר. הדגים היוו חלק חשוב מתזונתם של התושבים שחיו במורד הסנייק החל ממפלי שושוני (Shoshone Falls). כאשר משלחת לואיס וקלארק חצתה את הרי הרוקי וראתה את העמק של יובל של הסנייק היו השושוני והנז פרס העמים החזקים ביותר באזור. חלק מהשבטים פגשו לראשונה סוסים בעקבות המגע עם האירופאים ואלו עיצבו מחדש את אורחות חייהם במשך כמה מאות השנים הבאות, לפני שהחלה התיישבות אירופאים באזור. שינויים נוספים אירעו כשהגיעו חוקרי ארצות וציידי פרוות והשתמשו במשאבים של אגן הנהר סנייק. באחד המקרים סימן שהשושונים עשו בידיהם שנועד לייצג את תנועת דג הסלמון במים הובן בטעות כאילו הוא מייצג נחש (באנגלית סנייק), ומכאן שם הנהר.
בהגיע אמצע המאה ה-19 נקבע תוואי שביל אורגון שבחלקו הגדול עקב אחר נתיבו של הנהר סנייק. ספינות קיטור ומסילות ברזל שינעו מוצרים חקלאיים ומחצבים לאורך הנהר במהלך המאה ה-19 והמאה ה-20. הזרם החזק והתלול של נהר הסנייק נוצל מאז שנות ה-90 של המאה ה-18 לייצר חשמל, לשפר את יכולת השיט בנהר, ולספק מים להשקיה בעזרת חמישה עשר סכרים עיקריים, שהפכו את חלקו התחתון של הנהר לסדרה של מאגרי מים, שאת חלקם יש המבקשים לפרק על מנת להחזיר לנהר את להקות הסלמון העצומות שעלו פעם במעלה הנהר לאתרי ההטלה.